Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: a 9/1995. (II. 3.) Korm. rendelethez]
Paragraph Index: 296

68. Közegészségügyi-járványügyi, népegészségügyi, egészségvédelmi, egészségmegőrzési és megelőzési, valamint egészségügyi igazgatási, koordinációs és hatósági feladatkör Az I. besorolási osztályban kiemelt munkakörökben: Országos tiszti főorvos: orvostudományi egyetem általános orvos karán szerzett oklevél és közegészségtan-járványtan szakorvosi vagy klinikai területen szerzett szakorvosi képesítés. Helyettes országos tiszti főorvos: orvostudományi egyetem általános orvos karán szerzett oklevél és közegészségtan-járványtan szakorvosi képesítés, vagy klinikai területen szerzett szakorvosi képesítés. Országos tisztiorvos, megyei és városi tiszti főorvos, megyei és városi tisztiorvos: orvostudományi egyetem általános orvos karán szerzett oklevél és közegészségtan-járványtan szakorvosi vagy klinikai területen szerzett szakorvosi képesítés. Helyettes megyei tiszti főorvos: orvostudományi egyetem általános orvos karán szerzett oklevél és közegészségtanjárványtan szakorvosi képesítés, vagy klinikai területen szerzett szakorvosi képesítés. Országos tiszti főgyógyszerész, országos tiszti gyógyszerész, megyei tiszti főgyógyszerész, megyei tiszti gyógyszerész: gyógyszerészi oklevél és szakgyógyszerészi képesítés. Megyei vezető védőnő: egészségügyi főiskolai kar védőnői szakán szerzett oklevél. Megyei vezető ápolónő: egészségügyi főiskolai kar diplomás ápolói szakán szerzett oklevél vagy egészségügyi főiskolai kar intézetvezető vagy szakoktatói szakán szerzett oklevél. Közegészségügyi felügyelő: egészségügyi főiskolai kar közegészségügyi felügyelői szakán szerzett oklevél.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes